# United States Armed Forces

|  |
| --- |
| United States Armed Forces |
| Vojenská prehliadka piatich ozbrojených zložiek USA
Vojenská prehliadka piatich ozbrojených zložiek USA |
| Krajina |  Spojené štáty |
| Existencia | 1775 – súčasnosť |
| Vznik | 14. júna 1775 |
| Typ | ozbrojené sily |
| Veľkosť | ~1 281 900 aktívnych príslušníkov ~811 000 rezervistov |
| Velitelia | * Donald Trump (vrchný veliteľ)
* Pete Hegseth (minister obrany)
* Christopher W. Grady (náčelník spoločného štábu, ad interim)
 |
| Podriadené jednotky |  armáda  vojenské letectvo  námorníctvo  námorná pechota  vesmírne sily  pobrežná stráž |

**United States Armed Forces** (doslova: *Ozbrojené sily Spojených štátov*) tvorí šesť zložiek: armáda, vojenské letectvo, vojenské námorníctvo, námorná pechota, vesmírne sily a pobrežná stráž. V službe je približne 1 281 900 aktívnych príslušníkov a 811 000 rezervistov. Ozbrojené sily USA operujú s najväčším rozpočtom na svete pretože majú 120 základni v 80 krajinách za hranicami – Spojené štáty vynakladajú na obranu okolo 50% celkových svetových nákladov vojenstva, spolu so štátmi NATO je to 70%. Percento HDP amerických výdavkov na zbrojenie je však len o trocha vyššie, než pri štátoch západnej Európy. Ozbrojené sily USA sú v súčasnosti jednu z najsilnejších a technologicky najpokročilejšou bojových sil, čo zaisťuje Spojeným štátom postavenie superveľmoci.

## Hlavné zložky Ozbrojených síl USA

### Armáda Spojených štátov

Armáda Spojených štátov (angl. *United States Army*) má zodpovednosť za pozemné vojenské operácie Ozbrojených síl Spojených štátov.

### Vojenské letectvo Spojených štátov

Vojenské letectvo Spojených štátov (angl. *United States Air Force*) je zodpovedné za vzdušné vojenské operácie. Počas druhej svetovej vojny boli vzdušné sily súčasťou Armády Spojených štátov, od ktorej sa oddelili až v roku 1947.

### Vojenské námorníctvo Spojených štátov

Vojenské námorníctvo Spojených štátov (angl. *United States Navy*) je v súčasnosti najväčším námorníctvom na svete a zároveň jediným námorníctvom s globálnou pôsobnosťou.

### Zbor Námornej pechoty Spojených štátov

Zbor Námornej pechoty Spojených štátov (angl. *United States Marine Corps*) má hlavný cieľ udržiavanie projekcie sily prostredníctvom nasadenia námorno-vzdušno-pozemných úlohových zoskupení, využívajúc logistické zabezpečenie Námorníctva Spojených štátov.

### Vesmírne sily Spojených štátov

Vesmírne sily Spojených štátov (angl. *United States Space Force*) vznikli 20. decembra 2019 vyčlenením z vojenského letectva, v rámci ktorých existovalo od roku 1982 Veliteľstvo vesmírnych vzdušných síl. Zodpovedajú za ochranu vesmírneho priestoru a v rámci tejto úlohy tiež za umiestňovanie systémov do vesmírneho priestoru a ich fungovanie. Navyše poskytujú meteorologické, komunikačné a vesmírne údaje a varovania pred balistickými raketami.

### Pobrežná stráž Spojených štátov

Pobrežná stráž Spojených štátov (angl. *United States Coast Guard*) má hlavný cieľ dohliadať na dodržiavanie zákonov vo vodách Spojených štátov aj v medzinárodných vodách.

## Dejiny

George Washington v americkej vojne za nezávislosť
Americkí vojaci pri vylodení v Normandii
Súčasný hlavný bojový tank americkej armády M1 Abrams
Viacúčelové stíhacie lietadlo s technológiou stealth Lockheed Martin F-35 Lightning II
Lietadlová loď USS *Carl Vinson* počas plavby v Tichom oceáne
Príslušníci námornej pechoty na člne počas cvičenia
Ozbrojené sily Spojených štátov sa zapojili do veľkej časti hlavných konfliktov 20. storočia. Americké ozbrojené sily pomohli poraziť cisárske a neskôr aj nacistické Nemecko v oboch svetových vojnách a tiež spoločne s námornou pechotou ku koncu druhej svetovej vojny aj Japonské cisárstvo, za použitia atómových bômb v Hirošime a Nagasaki]. Po druhej svetovej vojne bojovali americké ozbrojené sily tiež v Kórei v rokoch 1950 – 1953 a vo Vietname, z ktorého sa stiahli po podpísaní mierovej zmluvy v roku 1973. Americké ozbrojené sily sa tiež zúčastnili úderov leteckých síl Severoatlantickej aliancie v krajinách bývalej Juhoslávie a ďalších.

V súčasnosti majú USA najlepšie vybavené a najsilnejšie ozbrojené sily na svete. Tento fakt je spôsobený vysokými výdavkami na obranu (pre rok 2015 to bolo 597 miliárd dolárov), a v ich rámci podporovaným rozvojom moderných technológií, akými sú, napríklad technológie stealth alebo mikrovlnné, sonické a ULF (Ultra-Low Frequency) zbrane, ktoré úspešne vyvíjajú popredné americké korporácie. Americké ozbrojené sily majú vysokú bojaschopnosť vďaka dlhoročným skúsenostiam (od začiatku 20. storočia, zúčastnili sa približne stovky ozbrojených konfliktov alebo intervencií. V poslednom čase operujú, napríklad vo vojne proti Islamskému štátu a vojne v Afganistane (v rámci operácie Trvalá sloboda a všeobecnejšieho konceptu boja proti terorizmu).

### Konflikty, ktorých sa zúčastnili Ozbrojené sily USA

#### 18. storočie

* americká vojna za nezávislosť (1775 – 1783)

#### 19. storočie

* britsko-americká vojna (1812 – 1815)
* mexicko-americká vojna (1846 – 1848)
* americká občianska vojna (1861 – 1865)
* vojny proti Indiánom (1865 – 1890)
* španielsko-americká vojna (1898)

#### 20. storočie

* filipínsko-americká vojna (1899 – 1913)
* zapojenie do prvej svetovej vojny (1917 – 1918)
* banánové vojny (1903 – 1935)
	+ intervencie v Paname (1902 – 1903)
	+ okupácia Nikaragui (1912 – 1933)
	+ okupácia Haiti (1915 – 1934)
	+ okupácia Dominikánskej republiky (1916 – 1924)
	+ intervencia v Hondurase (1903, 1907, 1911, 1912, 1919, 1924, 1925)
	+ zapojenie do Mexickej revolúcie (1914 – 1919)
* zapojenie do druhej svetovej vojny (1941 – 1945)
* studená vojna (1945 – 1991)
	+ Kórejská vojna (1950 – 1953)
	+ Vietnamská vojna (1964 – 1975)
	+ prvá vojna v Perzskom zálive
* druhá vojna v Perzskom zálive (1990 – 1991)
* občianska vojna v Juhoslávii (1991 – 2001)

#### 21. storočie

* vojna v Afganistane (operácia Trvalá sloboda, od roku 2001)
* tretia vojna v Perzskom zálive (2003 – 2011)
* vojna v Lýbyi
* vojna proti Islamskému štátu (od roku 2014)

## Referencie

## Iné projekty

Commons* Commons ponúka multimediálne súbory na tému **United States Armed Forces**

## Externé odkazy

* Oficiálna stránka Ministerstva obrany USA (po anglicky)

## Zdroj

*Tento článok je čiastočný alebo úplný preklad článku Ozbrojené síly Spojených států amerických na českej Wikipédii.*